Wolfie vra jou 'n tweede keer – wolfshadowwhispers
Wolfie vra jou 'n tweede keer
Nou die dag het ek jou vrae gevra en weet jy van die wolfmaters het my geinbox en ge-epos en gevra om nog vra te antwoord. Natuurlik se die Wolf nooit nee nie, ek hou mos daarvan om uit teving wat my wolfmaters antwoord. Ek sal so twee maal 'n week die speletjie met julle speel tot julle moeg raak vir my nuuskierigheid. En soos die Ingelse se 'Fair is Fair' so ek sal die vrae self antwoord ook.
Vraag 1 As jy vir 'n maand op 'n eiland kon bly, enige plek in die wereld, watse eiland is dit en waar?
Baie mense sal tropiese eilande noem of selfs Engeland maar ek sal graag vir 'n maand Japan toe wil gaan. Ek moes baie artikel skryf vir my werk oor Japan en het dus die land leer ken. Hulle het die oulikste kos daar soos Sushi en Ramen (nie 2 minute noodles nie, regte ramen). Hulle het koffiekamers daar met oulike temas. Een koffiekamer is byvoorbeeld 'n vampier koffiekamer waar alles lyk soos 'n vampier se kasteel binne en 'n vampier bedien jou, en nee jy sal nie bloed verloor nie, dalk net 'n paar Yen (Japanese geldeenheid) vir heerlike spokerige geregte. 'n Ander koffie kamer is 'n Hasie Koffie kamer. Daar eet en drink jy, was jou hande en speel met hasies (regte hasies, nie dames in playboy bikinis nie). En natuurlik is daar ook Onsen, warmwaterbronne waar jy heen kan gaan en ek is mal oor warmwaterbronne. As kind was ek amper elke vakansie in Warmbad of Badplaas.
Vraag 2 Wie was jou grootste held toe jy agt jaar oud was. Van watter boek of TV reeks is die karakter.
Toe ek agt was (1980) was daar baie reekse waaroor ek mal was soos Three's Company, Plesier Boot (The Love Boat), Dallas, Little House on the Prairie, Heidi, Magnum P.I., MASH, en Star Trek. Ek het twee helde gehad. Eerste was natuurlik Heidi, sy was 'n lieftallige, selflose, vrygees wat selfs haar growwe oupa se hart kon versag. Ek het selfs Heidi plate gehad en die goed het ek stukkend geluister.
My tweede held was Mr. Spock (gespeel deur wyle Leonard Nimoy) van die reeks Star Trek. Ek het gedink die oom het die fantastiesste ore gehad en hy het altyd Captain James T. Kirk se bas gered.
Ek kyk beide reekse nog partykeer as die nostalgie my tref.
Genoeg van my! Jou beurt om my te vertel!!!!
Wolfie Vra Jou
Heidi, Japan, Spock
8 thoughts on "Wolfie vra jou 'n tweede keer"
Januarie 26, 2017 at 6:48 nm
1. Nee wat die eensame eiland is nie eintlik vir my aantreklik nie. Ek is soveel alleen dat ek liewer voor my eie rekenaar in my eie huis met my eie bed en badkamer alleen is as op 'n vreemde plek.
2. Jane … Tarzan se Jane ok – 8 is miskien bietjie jonk en ek was al uit die skool toe tv begin het.
Januarie 26, 2017 at 7:40 nm
1. Ek is meer 'n sigeuner. Mal oor toer en die wereld sien 🙂 2. Ek was mal oor Tarzan as kind. Het altyd die Tarzan sprokies prente in die Rapport gelees en het later die boeke gelees toe dit in Afrikaans vertaal was. Toe ek ouer geword het het ek dit gelees in die oorspronklike Engels 🙂
Januarie 27, 2017 at 1:18 vm
Hei, Wolfie! Ek skrik my besimpeld toe ek besef ek kan net een uit jou vier vrae met oortuiging antwoord! Maar ek geniet jou speletjie, dus: ek sou graag 'n maand lank in Nieu-Seeland wou gaan bly. Afgesien van die feit dat my enigste boetie en sy gesin daar woon, is daar die wonderlikste natuurskoon. Dan kon ek sommer vir Scrapydo ook gaan kuier.
Januarie 27, 2017 at 6:00 vm
Hello Tannie. Die speletjie is mos nie 'n eksamen nie, jy kan antwoord wat jy wil, so moenie skrik nie!!!! DIe wolf is mos 'n maklike persoon. Ek sal ook graag Nieu-Seeland toe wil gaan. Dis mos waar Lord of The Rings verfilm is. En een van die band members van my band het soontoe getrek en ek sal graag vir hom wil gaan hallo sê en sommer vir Scrapydo gaan ontmoet ook
Januarie 27, 2017 at 9:26 vm
Eiland? Eers wou ek sê, Mauritius, maar ek sal dalk verveeld raak daar as dit baie lank raak. Ek dink ek sal op die Griekse eilande kan oorleef. Ek hou van hul bedrywigheid en salsrlfs iewers kan gaan help naaldwerk doen wat weer aan die toeriste verkoop word.
Held? Op 8 jaar? Mt dearie, dit was nog voor TV en op die plaas het ons nie van helde geweet nie! My held was sekerlik tannie Mags van Ouplaas en my ouma, maar dit tel nie. Dalk Bollie! 'n Mens kon sulke Bollie tydskrifte koop daai tyd ennek dink nogals my ma het dit vir my gekoop.
Januarie 27, 2017 at 9:46 vm
Ek het onlangs 'n reeks genaamd 'Bizarre Foods' op Sateliet TV gekuyk en die episode het in Griekeland afgespeel. EK sal ook daar verlore kan raak tussen die ou ruines van tempels en die een eiland het soveel bergbokkies, sjoe, dit moet lekker wees om daar te bly.
Ek onthou Bollie die blou hasie van die huisgenoot, is dit dieselfde Bollie?
Januarie 27, 2017 at 10:52 vm
Januarie 27, 2017 at 3:56 nm
1.Ek dink dat ek graag op 'n Suidsee-eiland sou wou bly…een van daardie waar Robinson Cruso gestrand het.Deesdae is omtrent alle eilande oorbevolk en nie lekker om te bly nie,maar in my verbeeldingswereld is daar hierdie tropiese eiland met suiwer water en diere en ongereptheid!
2.Ons het nie geweet van helde nie.Biblioteekboekies was ons enigste bron van leesstof en daar het ek nogal gehou van Knikkop en Langoor en natuurlik die stories van Hans Andersen verslind.